Diana Șoșoacă, ieșire nervoasă la adresa reprezentanților SOS prezenți în secții, care au cerut apă și mâncare: „Vouă chiar nu vă e rușine? De unde vreți, bă, să aibă SOS-ul bani?”
Diana Șoșoacă și-a admonestat susținătorii și reprezentanții din secțiile de votare care s-au plâns că nu au primit mâncare și apă la alegerile parlamentare. Într-o înregistrare care a circulat pe grupurile SOS, Diana Șoșoacă le-a transmis reprezentanților că ar trebui să le fie rușine și că partidul nu are bani pentru acoperi astfel de costuri, potrivit Antena 3 CNN.